

 **GRADSKO VIJEĆE**

KLASA: 363-02/19-01/09 PRIJEDLOG

URBROJ: 2186/18-02/1-19-4

Ludbreg, 16. listopada 2020. g.

 Na temelju članka 67. stavka 1. Zakona o komunalnom gospodarstvu (NN br. 68/2018, 110/2018 i 32/20) te članka 33. Statuta Grada Ludbrega («Službeni vjesnik Varaždinske županije» br. 23/09, 17/13, 40/13 – pročišćeni tekst, 12/18, 55/18 – pročišćeni tekst, 40/19 i 13/20) Gradsko vijeće Grada Ludbrega na 24. sjednici održanoj dana 16. listopada 2020. g., donosi

**I. IZMJENE I DOPUNE PROGRAMA**

**građenja komunalne infrastrukture u Gradu Ludbregu za 2020. g.**

**Članak 1.**

Program građenja komunalne infrastrukture u Gradu Ludbregu za 2020.g. („Službeni vjesnik Varaždinske županije“ br. 81/2019) mijenja se slijedećim izmjenama i dopunama Programa građenja komunalne infrastrukture u Gradu Ludbregu za 2020.g. (u daljnjem tekstu: Izmjene i dopune Programa), kako slijedi niže u tabelarnom prikazu.

|  |  |  |  |  |  |
| --- | --- | --- | --- | --- | --- |
| **Rb** | **OPIS GRAĐEVINE KOMUNALNE INFRASTRUKTURE** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO**  |
| **I.**  | **GRAĐENJE JAVNIH POVRŠINA** |  |  |  |  |
| 1 | Uređenje dječjih igrališta | / | 0,00 | 150.000,00 | 150.000,00 |
| 2 | Izgradnja nogostupa u Koprivničkoj ulici sa sjeverne strane, od spoja sa Ulicom M. P. Miškine do kružnog toka prema Ul. M. Krleže | / | 0,00 | 230.803,75 | 230.803,75 |
| 3 | Radovi na uređenju prilaza oko kružnog toka i spoja sa Ulicom M. Krleže i Koprivničkom ulicom | / | 0,00 | 237.043,75 | 237.043,75 |
| 4 | Uređenju šetnice sa desne obale rijeke Bednje uz Ulicu F. Kuharića do Ul. bana J. Jelačića (most) sa postavom parkovnih klupa | / | 0,00 | 97.037,25 | 97.037,25 |
| 5 | Radovi na stabilizaciji nasipa i ojačanja temelja na dijelovima šetnica ispod mostova - ulice A. Stepinca i B. Jelačića) | / | 0,00 | 109.870,00 | 109.870,00 |
| 6 | Izrada i ugradnja sanitarnog kontejnera i pripadajuće opreme sa biojamom BJT 5 na Otoku mladosti | / | 0,00 | 146.218,75 | 146.218,75 |
| 7 | Pripremni i završni radovi na izradi i ugradnji modularnih sustava tuševa sa podlogom, platoa za sunčanje i odmor te pametnih klupa sa pripadajućom opremom na Otoku mladosti u Ludbregu  | / | 0,00 | 246.497,50 | 246.497,50 |
| 8 | Izvođenje radova na uređenju adrenalinskog parka na Otoku mladosti u Ludbregu  | / | 0,00 | 145.000,00 | 145.000,00 |
| 9 | Izrada i postava 4 slamnate skulpture u prirodnoj veličini na šetnici uz Rijeku Bednju i Otoku mladosti  | / | 0,00 | 24.750,00 | 24.750,00 |
| 10 | Radovi na krajobraznom uređenju zelenih površina uz Ulicu R. Fizira | / | 0,00 | 103.406,25 | 103.406,25 |
| 11 | Radovi na krajobraznom uređenju zelenih površina perivoja i parka oko kompleksa Dvorca Batthyany | / | 0,00 | 425.093,75 | 425.093,75 |
| 12 | Uređenje šetnice na Otoku mladosti oko ribnjaka i jezera | / | 0,00 | 275.000,00 | 275.000,00 |
| **UKUPNO GRAĐENJE JAVNIH POVRŠINA** | **0,00** | **2.190.721,00** | **2.190.721,00** |
|   |  |  |
| **II.** | **GRAĐENJE CESTA** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO**  |
| 1 | Radovi na sanaciji klizišta Vinogradec - nerazvrstana cesta NC 3-038 u Vinogradima Ludbreškim (radovi: 1.587.230,31 kn, nadzor: 70.000,00)  | Hrvatske vode 50%: 828.615,16 | 828.615,16 | 828.615,15 | 1.657.230,31 |
| 2 | Izgradnja prilazne ceste i parkirališta u Ul. k. A. Stepinca u Ludbregu (kod restorana Shark) | / | 0,00 | 572.835,38 | 572.835,38 |
| 3 | Asfaltiranje nerazvrstanih cesta (odvojci ulica, manji zahvati) u zonama klijeti i kuca za odmor koji se djelomično financiraju iz poreza na kuće za odmor | / |  0,00 | 500.000,00 | 500.000,00 |
| 4 | Asfaltiranje odvojaka Bednjanske ul. u Ludbregu | Financiranje građana: 95.955,50 kn | 95.955,50 | 280.468,18 | 376.423,68 |
| 5 | Asfaltiranje odvojka Vinogradske ulice u Čukovcu D=180m, Š=3m | /  | 0,00 | 225.318,75 | 225.318,75 |
| 6 | Asfaltiranje dijela ulice Graci u Čukovcu (produžetak do zadnje kuće) D=100 m, Š=2,5 m  | / | 0,00 | 35.100,00 | 35.100,00 |
| 7 | Asfaltiranje Vinogradske ulice u Čukovcu - II faza, D=1300m Š=2,5m | / | 0,00 | 320.775,00 | 320.775,00 |
| 8 | Asfaltiranje i uređenje Školske ulice u naselju Bolfan (1. faza =194.061,00 kn, 2. faza = 97.562,50)  | / | 0,00 | 291.623,50 | 291.623,50 |
| 9 | Asfaltiranje i uređenje Zavrtne ulice u naselju Bolfan | / | 0,00 | 237.593,75 | 237.593,75 |
| 10 | Asfaltiranje i uređenje Ulice Redvenica (NC 3-113, II. faza) u Bolfanu, D=570m | / | 0,00 | 158.382,34 | 158.382,34 |
| 11 | Uređenje Zavrtne ulice u Hrastovskom ukp. D=360m, Š=2,5 -3,5m  | / | 0,00 | 131.577,60 | 131.577,60 |
| 12 | Uređenje Ulice Rudolfa Fizira, Ludbreg - uređenje (asfaltiranje prilaza i parkirnih mjesta). Financiranje: građani =43.031,25 kn (završna faza - asfaltiranje), Proračun Grada =213.435,31 kn (pripremni radovi) |  Financiranje građana: 43.031,25 kn  | 43.031,25 | 213.435,31 | 256.466,56 |
| 13 | Izgradnja prilazne ceste prema Reciklažnom dvorištu sa spojem na državnu cestu DC 2 u Ludbregu (Ulica 5. studenog) | Savjet za nac. manjine RH: 100.000,00 kn | 100.000,00 | 435.000,00 | 535.000,00 |
| 14 | izvođenje radova na asfaltiranju odvojka Ulice Ludbreških branitelja Vukovara u Vinogradima Ludbreškim  | Financiranje građani: 25.440,00 kn  | 25.440,00 | 38.185,00 | 63.625,00 |
| 15 | Izgradnja temelja mosta (=234.416,88 kn) i postava nove mostne konstrukc. (=246.791,25 kn) na Mlinskom kanalu kod Otoka mladosti u Ludbregu  | / | 0,00 | 481.208,10 | 481.208,10 |
| 16 | izvođenje građevinsko - obrtničkih radova na demontaži, rekonstrukciji i montaži čelične konstrukcije mosta na drugu lokaciju na Otoku mladosti u Ludbregu (lokacija Jezero – Otok)  | / | 0,00 | 52.125,00 | 52.125,00 |
| 17 | Uređenje prilaznog puta prema mostu na Otok mladosti - Židovski prolaz | / | 0,00 | 220.000,00 | 220.000,00 |
|  | **UKUPNO GRAĐENJE CESTA**  | **1.093.041,91** | **5.022.243,06** | **6.115.284,97** |
|  |  |  |
| **III.** | **GRAĐENJE JAVNE RASVJETE** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| 1 | Izgradnja ekološke i štedljive LED javne rasvjete u Zagorskoj ulici u Ludbregu | / | 0,00 | 143.750,00 | 143.750,00 |
| 2 | Izgradnja ekološke i štedljive LED javne rasvjete u Cvjetnoj ulici u Vinogradima L. | / | 0,00 | 121.750,00 | 121.750,00 |
| 3 | Projekt modernizacije postojeće javne rasvjete u naseljima Globočec, Čukovec, Bolfan i Segovina (Projekti 1, 2, 3 i 4) ) zamjenom postojećih neadekvatnih 176 kom svjetiljki sa sveukupno 511 kpl novih ekoloških i štedljivih LED svjetiljki, te popuna sustava JR nedostajućim svjetiljkama u skladu sa svjetlotehničkim proračunom) kroz najam rasvjetnih tijela na rok 60 mj. (ukljućena i popuna sa 27 kom nedostajućih rasvjetnih tijela u dijelu naselja Hrastovsko). Iznos godišnjeg najma: 163.214,86 kn | / | 0,00 | 816.074,30 | 816.074,30 |
| 4 | Projekt modernizacije postojeće javne rasvjete u naselju Poljanec (Projekt 5) ) zamjenom postojećih neadekvatnih 75 kom svjetiljki sa sveukupno 121 kpl novih ekoloških i štedljivih LED svjetiljki, te popuna sustava JR nedostajućim svjetiljkama u skladu sa svjetlotehničkim proračunom) kroz najam rasvjetnih tijela na rok 60 mj. Iznos godišnjeg najma: 40.131,64 kn. Projekt modernizacije postojeće javne rasvjete u naselju Poljanec uključuje projekt testnog polja za praćenje razvoja CLSM sustava (sustava kontrole i praćenja rada javne rasvjete u realnim uvjetima) | / | 0,00 | 200.658,20 | 200.658,20 |
| 5 | Izrada projektne dokumentacije za izgradnju nedostajuće javne rasvjete na području naselja Ludbreg (Ulica Hrv. Branitelja, Ulica 5. studenog u Ludbregu i Vinogradi Ludbreški (predio Katalena, Starjak Vinogradec i Puhlaki) | / | 0,00 | 60.000,00 | 60.000,00 |
| 6 | Elektromontažni radovi na zamjeni postojećih i ugradnji novih rasvjetnih tijela na području Grada Ludbrega | / |   | 190.000,00 | 190.000,00 |
| 7 | Zamjena stupova na Trgu Sv Trojstva (37 kom) | / | 0,00 | 65.000,00 | 65.000,00 |
|  | **UKUPNO GRAĐENJE JAVNE RASVJETE** | **0,00** | **1.597.232,50** | **1.597.232,50** |
| **IV.** | **IZGRADNJA I ADAPTACIJA OBJEKATA TE OSTALI PROJEKTI** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| 1 |  Izvođenje građevinsko-obrtničkih radova na Crkvi Svetog Trojstva (pročelje i cinktor) u sklopu EU projekta: Unapređenje kontinentalnog turizma turističkom valorizacijom povijesno-kulturne baštine Grada Ludbrega  | SAFU Operativni program Konkurentnost i kohezija EU: 817.514,80 kn  | 817.514,80 | 769.313,33 | 1.586.828,13 |
| 2 | Rekonstrukciji zgrade apoteke u Ludbregu - izrada projektne dokumentacije | / | 0,00 | 246.250,00 | 246.250,00 |
| 3 | Radovi na sanaciji krovišta Zgrade gradske uprave (građevinska skela, sanacija krovne konstrukcije i zamjena crijepova i žljebova ) | / | 0,00 | 292.000,00 | 292.000,00 |
| 4 | Radovi na rekonstrukciji nadstrešnice i zamjeni limenog pokrova nad ulazom u prostor Hitne službe na Domu zdravlja u Ludbregu  | / | 0,00 | 49.663,00 | 49.663,00 |
| 5 | Izgradnja kamp odmorišta s potrebnom infrastrukturom i pripremnim radovima za 14 smještajnih jedinica, ukp. površine 3670m2 (kčbr. 2546, 2547, 2550 i dijelovi kčbr. 2551 i 2552) u sklopu EU projekta INTERREG V-A | EU projekt INTERREG V-A Mađarska - Hrvatska: 85% | 278.630,00 | 49.170,00 | 327.800,00 |
| 6 | Priprema i izrada projektne dokumentacije za izgradnju sunčane elektrane Slokovec | HEP | 242.000,00 | 0,00 | 242.000,00 |
| 7 | Pilot projekt - Izgradnja solarne elektrane | EU projekt INTERREG V-A Mađarska - Hrvatska: 85% | 31.662,50 | 5.587,50 | 37.250,00 |
| 8 | Uređenje gradskog groblja u Ludbregu: uređenje glavnih staza postavom završne polimercementne podloge | / | 0,00 | 600.000,00 | 600.000,00 |
|  | **UKUPNO IZGRADNJA I ADAPTACIJA OBJEKATA TE OSTALI PROJEKTI** | **1.369.807,30** | **2.011.983,83** | **3.381.791,13** |
|  |  |  |
|  |  |  |

|  |  |  |  |  |
| --- | --- | --- | --- | --- |
|  | **REKAPITULACIJA:** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO**  |
|  | **UKUPNO: I. GRAĐENJE JAVNIH POVRŠINA** | **0,00** | **2.190.721,00** | **2.190.721,00** |
|  | **UKUPNO: II. GRAĐENJE NERAZVRSTANIH CESTA**  | **1.093.041,91** | **5.022.243,06** | **6.115.284,97** |
|  | **UKUPNO: III. GRAĐENJE JAVNE RASVJETE** | **0,00** | **1.597.232,50** | **1.597.232,50** |
|  | **UKUPNO: IV. IZGRADNJA I ADAPTACIJA OBJEKATA TE OSTALI PROJEKTI** | **1.369.807,30** | **2.011.983,83** | **3.381.791,13** |
|  | **SVEUKUPNO:** | **2.462.849,21** | **10.822.180,39** | **13.285.029,60** |

**Članak 2.**

Ove Izmjene i dopune Programa stupaju na snagu prvog dana od dana objave u „Službenom vjesniku Varaždinske županije“, a primjenjivati će se za 2020. godinu.

 Predsjednik

 Gradskog vijeća

 Antun Šimić

**O B R A Z L O Ž E NJ E**

 Zakonom o komunalnom gospodarstvu (NN br. 68/2018, 110/2018 i 32/20) – dalje u tekstu: Zakon, u čl. 67. i čl. 68. st. 1. propisano je da predstavničko tijelo jedinice lokalne samouprave izrađuje i donosi Program građenja komunalne infrastrukture (**dalje u tekstu:** **Program**) u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja, a prema potrebi i odgovarajuće **izmjene i dopune Programa.**

 Odredbom čl. 68. st. 2. Zakona propisano je da se Programom određuju:

1. građevine komunalne infrastrukture koje će se graditi radi uređenja neuređenih dijelova građevinskog područja
2. građevine kom. infrastrukture koje će se graditi u uređenim dijelovima građevinskog područja
3. građevine kom. infrastrukture koje će se graditi izvan građevinskog područja
4. postojeće građevine kom. infrastrukture koje će se rekonstruirati i način rekonstrukcije
5. građevine komunalne infrastrukture koje će se uklanjati
6. druga pitanja određena ovim Zakonom i posebnim zakonom.

 Nadalje, u čl. 69. i 70. Zakona, u pogledu troškova gradnje, propisano je da Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja.

 Troškovi građenja komunalne infrastrukture obuhvaćaju troškove:

1. zemljišta na kojem će se graditi komunalna infrastruktura
2. uklanjanja i izmještanja postojećih građevina i trajnih nasada
3. sanacije zemljišta (odvodnjavanje, izravnavanje, osiguravanje zemljišta i sl.), uključujući i zemljišta koja je jedinica lokalne samouprave stavila na raspolaganje
4. izrade projekata i druge dokumentacije
5. ishođenja akata potrebnih za izvlaštenje, građenje i uporabu građevina komunalne infrastrukture
6. građenja i provedbe stručnog nadzora građenja komunalne infrastrukture
7. evidentiranja u katastru i zemljišnim knjigama.

 Slijedom navedenih zakonskih odredbi utvrđen je prijedlog I. **Izmjena i dopuna Programa** građenja komunalne infrastrukture za 2020., sa stvarno izvedenim i planiranim stavkama Programa do kraja 2020. g. (**dalje u tekstu: I. Izmjenama i dopunama**)

 U pogledu Programa koji se odnosi na **građenje javnih površina**, od planiranih **2.315.848,50 kn**, ovim I. Izmjenama i dopunama planira se ostvariti ukupno **2.190.721,00 kn,** dakle 5,4 % manje u odnosu na planirano.

 Od stavki iz ovog dijela Izmjena i dopuna treba spomenuti uređenje pješačko-biciklističkih staza sjevernom stranom Koprivničke ulice od spoja na Ul. P. Miškine do rotora i spoja na ulicu M. Krleže, izgradnju novog mosta na Otok mladosti, uređenje šetnica i pratećih sadržaja uz Rijeku Bednju i na Otoku mladosti te hortikulturno uređenje perivoja i parka u sklopu kompleksa Dvorca Bathyanny.

 U pogledu dijela Programa koji se odnosi na **građenje cesta**, od planiranih **5.448.337,34 kn**, planira se ostvariti ukupno **6.115.284,97 kn,** dakle 12,24 % više u odnosu na planirano, a najveći projekt koji se planira realizirati je sanaciji klizišta Vinogradec - nerazvrstana cesta NC 3-038 u Vinogradima Ludbreškim u ukupnom iznosu od 1.657.230,31 kn.

 Sredstva za financiranje cijelog Projekta osigurana su u iznosu od 50% u okviru Programa građenja sustavnih građevina za sanaciju klizišta Hrvatskih voda, a ostatak sredstava od 50 % osigurana su u Proračunu Grada.

 Ostali planirani troškovi odnose se na uređenje i asfaltiranje nerazvrstanih cesta na području naselja Ludbreg, Čukovec, Bolfan i Hrastovsko, asfaltiranje odvojaka Bednjanske ulice, a u planu je i nastavak projekta asfaltiranja nerazvrstanih cesta (odvojci ulica, manji zahvati) u zonama klijeti i kuca za odmor, koji se djelomično financiraju iz poreza na kuće za odmor u Vinogradima Ludbreškim.

 Nadalje, što se tiče Programa koji se odnosi na **građenje javne rasvjete**, od planiranih **735.000,00 kn**, ovim I. Izmjenama i dopunama planira se ostvarenje od ukupno **1.597.232,50 kn**, dakle čak 117,31 % više u odnosu na planirano, ponajviše zahvaljujući provedbi pet projekata modernizacije javne rasvjete kojima će naselja Globočec, Čukovec, Bolfan, Segovina i Poljanec, kroz uslugu najma svjetiljaka (model sličan energetskoj usluzi – ESCO) dobiti novu ekološku i štedljivu LED javnu rasvjetu (zamjena postojećih neučinkovitih rasvjetnih tijela sa novima te popuna nedostajućim rasvjetnim tijelima radi bolje rasvjetljenosti prometnica sukladno svjetlotehničkim proračunima, sveukupno 632 novougrađene LED svjetiljke), a u Zagorskoj (dio uz Šk. sportsku dvoranu) i Cvjetnoj ulici (dio do spoja na Prigorsku) planira se izgradnja nedostajuće javne rasvjete.

 U dijelu Programa koji se odnosi na **izgradnju i adaptaciju objekata te ostalih projekata**, od izvorno planiranih **1.787.040,00 kn**, ovim I. Izmjenama i dopunama planira se ostvariti ukupno **3.381.791,13 kn,** što također predstavlja povećanje od čak 89,24% u odnosu na planirano.

 Najveći iznos, ukupno 1.586.828,13 kn, u ovom dijelu Izmjena i dopuna Programa odnosi se na građevinsko-obrtničke radove na Crkvi Svetog Trojstva (pročelje i cinktor) u sklopu EU projekta: Unapređenje kontinentalnog turizma turističkom valorizacijom povijesno-kulturne baštine Grada Ludbrega.

 Od ostalih stavki iz ovog dijela Programa između ostalih treba spomenuti da je u sklopu projekta uređenja gradskog groblja u Ludbregu ovim Izmjenama i dopunama planirano uređenje glavnih staza na groblju te sanacija krovišta Zgrade gradske uprave te izrada projektne dokumentacije za izgradnju sunčane elektrane Slokovec sa planiranom priključnom snagom 5 MW.

 **Sveukupno, umjesto planiranih 10.286.225,84 kn, Program je ovim Izmjenama i dopunama korigiran na iznos od 13.285.029,60 kn**, što predstavlja povećanje od  **29,17 % u odnosu na planirano** te u skladu sa proračunskim mogućnostima i osiguranim sredstvima iz vanjskih izvora, pa se ove Izmjene i dopune Programa upućuju Gradskom vijeću Grada Ludbrega na donošenje u predloženom tekstu i iznosima financiranja po pojedinoj komunalnoj građevini.

 U članku 2. Izmjena i dopuna Programa predloženo je da isti stupa na snagu **prvog dana od dana objave** iz razloga što je planirana realizacija aktivnosti po projektima koji su u tijeku te je zbog toga potrebno što prije evidentirati poslovne događaje koji nastaju realizacijom istih.